वीडियोग्राफी कराने में जिला परीक्षा संचालन समिति विफल
प्रदेश में 850 से ज्यादा रेट कहीं नहीं
^प्रदेशमें नागौर में सबसे कम 300 और झुंझुनूं में सर्वाधिक 850 वीडियोग्राफी की रेट है, जबकि हम गत वर्ष 900 रुपए की रेट देने के लिए तैयार है। इसके बावजूद वीडियोग्राफी 1400 से कम रेट में तैयार नहीं है। कलेक्टर के आदेश पर इस बार सेंटर सुपरिटेंडेंट को ही वीडियोग्राफी कराने की जिम्मेदारी सौंपी गई है। इसके मद्देनजर बोर्ड के अधिकारियों को बता दिया है सेंटर सुपरिटेंडेंट के भरोसे वीडियोग्राफी कराना बहुत मुश्किल होगा। डॉ.प्रेमवती शर्मा, डीईओ मा.
दौसा. रामकरणजोशी राउमावि में बुधवार को परीक्षार्थियों के लिए बैठने की व्यवस्था करते कर्मचारी।
कार्यालय संवाददाता | दौसा
बोर्डपरीक्षा सेंटरों पर वीडियोग्राफी कराने के मामले में जिला परीक्षा संचालन समिति कोई निर्णय नहीं कर सकी। सेंटरों पर बाहरी तत्वों की रोकथाम, स्टाफ की गतिविधियों पर नजर रखने तथा नकल पर अंकुश लगाने के मद्देनजर बोर्ड ने वीडियोग्राफी कराने की शुरूआत की थी, लेकिन कोई ठोस निर्णय नहीं लेने की स्थिति में समिति ने आनन फानन में सेंटर के सुपरिटेंडेंट को ही वीडियोग्राफी कराने के आदेश दिए हैं। यानी बोर्ड ने सेंटर सुपरिटेंडेंट पर अविश्वास कर वीडियोग्राफी कराने की शुरुआत की थी, जबकि अब जिला परीक्षा संचालन समिति ने बोर्ड की मंशा से पलट उन्हीं सेंटर सुपरिटेंडेंट को वीडियोग्राफी कराने के आदेश दे दिए। 12वीं क्लास की बोर्ड परीक्षा 2 मार्च से शुरू होगी।
दौसा जिला बोर्ड परीक्षाओं में नकल के मामले में कुख्यात रहने के कारण संवेदनशील रहा है। इसके मद्देनजर बोर्ड के स्तर पर संवेदनशील अतिसंवेदनशील केंद्रों पर सीसीटीवी कैमरे लगाने तथा अन्य सेंटरों पर जिला परीक्षा संचालन समिति के स्तर पर वीडियोग्राफी कराने की शुरुआत की गई थी। कई साल से विभाग द्वारा टेंडर लेकर वीडियोग्राफी कराई जा रही थी, लेकिन इस बार रेट का पंगा फंसा दिया। जिला परीक्षा संचालन समिति इस बारे में कोई निर्णय नहीं ले सकी और आनन-फानन में ‘अविश्वसनीय’ सेंटर सुपरिटेंडेंट पर ही वीडियोग्राफी कराने की जिम्मेदारी सौंप दी।
यह पहली बार हुआ है, जब जिला परीक्षा संचालन समिति वीडियोग्राफी कराने के मामले में विफल रही। बोर्ड के अधिकारियों ने सेंटर सुपरिटेंडेंट की विश्वसनीयता को दरकिनार करते हुए ही वीडियोग्राफी की शुरुआत की थी, जबकि जिला परीक्षा संचालन समिति ने सेंटर सुपरिटेंडेंट को ही वीडियोग्राफी की जिम्मेदारी सौंप दी।
जिलेमें 185 सेंटरों पर 31 हजार 948 परीक्षार्थी बैठेंगे : जिलेमें 185 सेंटरों पर 31 हजार 948 परीक्षार्थी बैठेंगे। परीक्षा का समय सुबह 8:30 से 11:45 बजे तक रहेगा। बोर्ड से बुधवार को मिले आदेशों के अनुसार आनंद शर्मा बाउमावि बैजूपाड़ा राउमावि सेंटर पर भी सीसीटीवी कैमरे लगाए जाएंगे, जबकि पूर्व के आदेशों के अनुसार सिर्फ 9 अतिसंवेदनशील 15 संवेदनशील सेंटरों पर ही सीसीटीवी कैमरे लगाने थे। परीक्षा के मद्देनजर सभी तैयारी पूरी कर ली गई है। नकल रोकने के लिए 5 उड़नदस्ते बनाए गए हैं। वहीं नकल करते कोई विद्यार्थी पकड़ा जाता है तो उसके खिलाफ थाने एफआईआर दर्ज कराई जाएगी।
hin_Deva awa_Deva hin_Deva hin_Deva npi_Deva hin_Deva hin_Deva hin_Deva hin_Deva